મ્યુનિસિપલતંત્રના સત્તાવાળાઓ માટે દેવ ઓરમ કોમ્પ્લેક્સની આગની દુર્ઘટના ખરા અર્થમાં આગ લાગે ત્યારે કૂવો ખોદવા જેવી બની છે, કેમ કે અગાઉ તંત્રએ મોટા ઉપાડે શહેરભરનાં તમામ કોમર્શિયલ બિલ્ડિંગની ફાયર સેફટીના સંદર્ભે જે તે બિલ્ડિંગના સંચાલકોને એક મહિનાનો સમય આપવાનું આયોજન કર્યું હતું, જોકે તંત્ર દ્વારા તેના આયોજન પર ઠંડું પાણી રેડીને ફાયર સેફટીના મામલે કડકાઇથી કામ લેવાના બદલે કોમર્શિયલ બિલ્ડિંગના સંચાલકોને ફાયર સેફટીની સમજણ આપવાની નીતિ નક્કી કરાઇ હતી.